CELEX: 32018R1138
Language: mt
Date: 2018-08-13 00:00:00
Title: Regolament ta' Implimentazzjoni tal-Kummissjoni (UE) 2018/1138 tat-13 ta' Awwissu 2018 li jemenda għall-289 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida

14.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 205/1
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1138
         tat-13 ta' Awwissu 2018
         li jemenda għall-289 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
         Billi:
         
                     (1)
                  
                  
                     L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar tal-fondi u tar-riżorsi ekonomiċi skont dan ir-Regolament.
                  
               
                     (2)
                  
                  
                     Fid-9 ta' Awwissu 2018, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jżid annotazzjoni waħda mal-lista tal-persuni, il-gruppi u l-entitajiet tiegħu li għalihom jenħtieġ li japplika l-iffriżar tal-fondi u riżorsi finanzjarji. Għalhekk, jenħtieġ li l-Anness I tar-Regolament (KE) Nru 881/2002 jiġi emendat skont dan.
                  
               
                     (3)
                  
                  
                     Sabiex jiġi żgurat li l-miżuri previsti f'dan ir-Regolament ikunu effettivi, jenħtieġ li jidħol fis-seħħ immedjatament.
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Awwissu 2018.
            
               
                  Għall-Kummissjoni,
               
               
                  F'isem il-President,
               
               
                  Il-Kap tas-Servizz għall-Istrumenti tal-Politika Barranija
               
            
         
         
            (1)  ĠU L 139, 29.5.2002, p. 9.
      
      
         
            ANNESS
            Fl-Anness I tar-Regolament (KE) Nru 881/2002, tiddaħħal l-entrata li ġejja taħt l-intestatura “Persuni fiżiċi”:
            
               “ADNAN ABOU WALID AL-SAHRAOUI (magħruf ukoll bħala (a) Lahbib Idrissi ould Sidi Abdi ould Said ould El Bachir, (b) Adnan Abu Walid al-Sahrawi, (c) Abu Walid al Sahrawi, (d) Adnan Abu Walid al-Sahraoui, (e) Adnan Abu Waleed al-Sahrawi, (f) Lehbib Ould Ali Ould Said Ould Joumani). Data tat-twelid: 16.2.1973. Post tat-twelid: Laayoune. Indirizz: (a) Ménaka, ir-Reġjun ta' Gao, il-Mali. Informazzjoni oħra: Kelliem preċedenti tal-Mouvement pour l'Unification et le Jihad en Afrique de l'Ouest (MUJAO). Emir tal-grupp Al-Mourabitoun fil-Mali. Wiegħed alleanza lill-Istat Iżlamiku fl-Iraq u l-Levante (ISIL), elenkat bħala l-Al-Qaida fl-Iraq. Data tan-nomina msemmija fl-Artikolu 7d(2)(i): 9.8.2018.”